Any Password
Få hjælp til at huske adgangskoder. Der er flere og flere steder, du skal bruge adgangskoder, og det kan være nærmest umuligt at skulle huske dem alle. I stedet for at du skriver koderne ned på papir, som det kan være svært at finde, eller som uvedkommende kan læse, kan du bruge Any Password. 

Programmet kan gemme dine adgangskoder i et hierarkisk mappesystem, så det altid er nemt at finde den rette kode, som så nemt kan kopieres over i et indtastningsfelt i Internet Explorer eller et andet program. 

Any Password kan også generere adgangskoder for dig, og vel at mærke adgangskoder, som fremmede ikke uden videre kan gætte. Alle koderne i programmet krypteres selvfølgelig, så uvedkommende ikke kan få adgang til dem.